
 11.8.2017
 BG
 Официален вестник на Европейския съюз
 L 208/15
 РЕГЛАМЕНТ ЗА ИЗПЪЛНЕНИЕ (ЕС) 2017/1454 НА КОМИСИЯТА
 от 10 август 2017 година
 за определяне на техническите формати за докладване от страна на държавите членки съгласно Регламент (ЕС) No 1143/2014 на Европейския парламент и на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1143/2014 на Европейския парламент и на Съвета от 22 октомври 2014 г. относно предотвратяването и управлението на въвеждането и разпространението на инвазивни чужди видове (1), и по-специално член 24, параграф 4 от него,
 като има предвид, че:
 (1)
 В Регламент (ЕС) No 1143/2014 се предвижда Комисията да определи техническите формати за докладване с оглед на опростяване и оптимизиране на задълженията за докладване на държавите членки във връзка с информацията по член 24, параграф 1 от посочения регламент.
 (2)
 За тази цел с настоящия регламент за изпълнение се ограничава докладването под формата на свободен текст, се улеснява събирането на данни за целите на изготвяне на основни показатели и се насърчава съпоставяне с информация, която вече е публично достъпна на национално равнище, като се използват предимствата от прилагането на Директива 2007/2/ЕО на Европейския парламент и на Съвета (2) по отношение на пространствени данни и се осигурява съгласуваност със свързани политики, като например директиви 2000/60/ЕО (3), 2008/56/ЕО (4) и 2009/147/ЕО (5) на Европейския парламент и на Съвета, както и Директива 92/43/ЕИО на Съвета (6).
 (3)
 С Директива 2007/2/ЕО се изисква публичните органи на държавите членки да предоставят масивите от пространствени данни в съответствие с правилата за прилагане по отношение на метаданните, мрежовите услуги и оперативната съвместимост на масиви от пространствени данни и услуги за пространствени данни, посочени в Регламент (ЕС) No 1089/2010 на Комисията (7), включително разпоредбите в раздел 18 на приложение IV към същия регламент („Разпространение на видовете“).
 (4)
 Мерките, предвидени в настоящия регламент, са в съответствие със становището на Комитета за инвазивни чужди видове,
 ПРИЕ НАСТОЯЩИЯ РЕГЛАМЕНТ:
 Член 1
 Техническите формати, които държавите членки да използват за предаване на информацията по член 24, параграф 1 от Регламент (ЕС) No 1143/2014 до Комисията, се съдържат в приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 август 2017 година.
 За Комисията
 Председател
 Jean-Claude JUNCKER
 (1) ОВ L 317, 4.11.2014 г., стр. 35.
 (2) Директива 2007/2/ЕО на Европейския парламент и на Съвета от 14 март 2007 г. за създаване на инфраструктура за пространствена информация в Европейската общност (ОВ L 108, 25.4.2007 г., стр. 1).
 (3) Директива 2000/60/ЕО на Европейския парламент и на Съвета от 23 октомври 2000 г. за установяване на рамка за действията на Общността в областта на политиката за водите (ОВ L 327, 22.12.2000 г., стр. 1).
 (4) Директива 2008/56/ЕО на Европейския парламент и на Съвета от 17 юни 2008 г. за създаване на рамка за действие на Общността в областта на политиката за